Barotrauma

Barotrauma je mechanické poškodenie orgánových štruktúr ako následok nerovnosti tlakov (baro – tlak), teda ako dôsledok stláčania alebo aj rozpínania vzduchu (najčastejšie). Tkanivo sa môže roztrhnúť, môže byť stlačené alebo nastane edém. 

 Klasifikácia 
 T7: Účinky tlaku vzduchu a tlaku vody
 T70.0: Ušná barotrauma
 T70.1: Barotrauma prinosových dutín
 T70.3: Kesónova choroba (dekompresná choroba)
 T70.9: Nešpecifikovaný účinok tlaku vzduchu a tlaku vody

 Príčiny vzniku barotraumy 
 uzatvorený priestor
 rigídne (nepoddajné) steny ciev
 zmena tlaku 

Telo sa z veľkej väčšiny skladá zo štruktúr, ktoré sú nestlačiteľné. Keď sa potápame, okolitý tlak stúpa o jednu atmosféru (101,3 kPa) každých 10 metrov. Každá dutina v tele (dutý orgán) musí byť pri procese klesania, alebo stúpania v rovnováhe s okolitým tlakom. Ak nie je, vzniká stav nazývaný blok (squeeze), ktorý môže spôsobiť deštrukciu postihnutých štruktúr – barotraumu. 

 Druhy barotraum 
Z hľadiska patologického mechanizmu môžu barotraumy vzniknúť pri podtlaku a pri pretlaku:
 Kompresné barotraumy
 Expanzné (ascendentné) barotraumy

Z hľadiska topografie sa dajú barotraumy rozdeliť na:
 Ušné barotraumy 
 Dutinové (sinusové) barotraumy
 Zubné bolesti
 Pľúcne barotraumy
 Gastrointestinálna barotrauma
 Blok v potápačskej maske
 Barotrauma tváre a tvárového nervu
 Ostatné zriedkavé barotraumy

Kategória:Potápačská medicína
Kategória:T70 Účinky tlaku vzduchu a tlaku vody